Ministerul Economiei al Republicii Moldova

RAPORT

privind activitatea Zonelor Economice Libere

ale Republicii Moldova

**în anul 2016**

**CHIŞINĂU 2017**

# I. Acţiunile statului privind crearea, coordonarea şi monitorizarea activităţii zonelor economice libere

În perioada de gestiune Guvernul a continuat procesul perfecţionării **legislaţiei privind zonele economice libere**, precum şi a controlului asupra respectării acesteia.

În scopul eliminării unor contradicţii vis-a-vis de activitatea zonelor economie libere a fost elaborat un şir de acte normative şi legislative, care prevăd introducerea unor modificări şi completări într-un set de acte legislative şi normative. La fel, acestea prevăd ameliorarea climatului investiţional în cadrul zonelor libere, eliminarea barierelor de prisos din activitatea rezidenţilor, precum şi a interpretărilor duble ale legislaţiei în vigoare.

Acțiunile întreprinse și eforturile depuse au contribuit la atragerea noilor investitori și îmbunătățirea condițiilor de activitate în cadrul zonelor libere.

În contextul monitorizării legislației care reglementează activitatea zonelor libere au fost pregătite și prezentate Parlamentului avizele Guvernului asupra proiectului de lege pentru modificarea şi completarea unor acte legislative (Hotărârea Guvernului nr.501 din 22 aprilie 2016), asupra proiectului de lege privind modificarea şi completarea unor acte legislative (Hotărârea Guvernului nr.498 din 22 aprilie 2016), asupra proiectului de lege pentru modificarea art. 1 alin.(2) al Legii nr.1295-XV din 25 iulie 2002 privind Zona Economică Liberă „Ungheni-Business” (Hotărârea Guvernului nr.535 din 3 mai 2016), asupra proiectului de lege pentru modificarea unor acte legislative (Hotărârea Guvernului nr.1195 din 31 octombrie 2016).

Pe parcursul anului Ministerul Economiei, în cadrul grupurilor de lucru cu participarea instituțiilor de ramură, administrațiile și rezidenții zonelor libere au discutat diverse propuneri de modificare a legislației în vigoare, inclusiv perfecționarea mecanismului de scoatere a deșeurilor din zonele libere pentru utilizare sau reciclare, modificarea configurației unor zone libere separate etc.

În scopul îmbunătățirii gestionării zonelor libere au fost elaborate și adoptate 5 hotărâri de Guvern, iar ministrul economiei a emis ordine corespunzătoare, inclusiv referitor la unele aspecte ce țin de activitatea Administratorilor principali ai zonelor economice libere, precum și au fost organizate și desfășurate concursuri de selectare a candidaturii pentru ocuparea funcției vacante de administrator principal pentru 5 zone libere.

Administrațiile zonelor libere au elaborat Conceptul de dezvoltare a zonei libere pentru perioada 2017-2019, iar activitățile administrațiilor legate de identificarea noilor investitori și promovarea exporturilor din zonele libere au început să se efectueze în corelare cu planurile de activitate ale MIEPO și Ministerului Economiei.

Totodată, Ministerul Economiei monitorizează direcţiile principale ale dezvoltării zonelor libere şi acordă suportul metodologic şi practic necesar Administraţiilor zonelor libere şi rezidenţilor acestora.

Pe parcursul anului 2016 colaboratorii Ministerului Economiei au participat la 15 concursuri în calitate de membri ai comisiilor, organizate în cadrul zonelor libere, pentru dreptul de a deveni rezident al zonei libere. În rezultatul concursurilor au fost selectaţi 21 de rezidenţi.

În plus, ministerul a organizat 31 de şedinţe de lucru cu rezidenţii şi Administratorii zonelor libere, unde s-au discutat un şir de chestiuni legate de înlăturarea problemelor existente şi asigurarea unei dezvoltări stabile a zonelor libere.

În scopul **mediatizării activităţii** zonelor libere, Ministerul Economiei elaborează trimestrial şi prezintă Guvernului, rapoarte privind activitatea Administraţiilor şi rezidenţilor acestora, întocmeşte diverse materiale analitice. Materiale în cauză sunt plasate pe pagina web a ministerului.

Informaţia vizând activitatea zonelor libere este în permanenţă expediată şi în adresa altor autorităţi ale administraţiei publice, investitorilor, companiilor de consulting şi de publicitate. Mai mult, ministerul colaborează periodic cu mass-media în scopul diseminării informaţiei privind activitatea zonelor economice libere.

# II. Principalele rezultate ale activităţii zonelor economice libere

Conform situaţiei din 1 ianuarie 2017 în 7 zone economice libere erau înregistraţi 181 de rezidenţi. **Numărul** angajaţilorrezidenţilor zonelor libere pentru perioada de raportare a constituit 8024 persoane, majorându-se cu 23,4% în comparaţie cu 1 ianuarie 2016. Din numărul total al angajaţilor 3500 persoane activează în ZEL „Bălţi”, 2258 persoane în ZEL „Ungheni-Business”, 1393 persoane în ZAL „Expo-Business-Chișinău”, 414 persoane în ZAL PP „Valkaneş”, 249 persoane în ZAL „Tvardiţa”, 149 persoane în ZAL PP „Taraclia” şi 61 persoane în ZAL „Otaci-Business”.

**Volumul total al salariilor** achitate de către rezidenţi a constituit 452,1 mil. lei. Astfel, atestăm o creștere de 21,0% în comparație cu aceeași perioadă a anului 2015. Salariul mediu al unui angajat s-a majorat în anul 2016 cu 6% și a constituit 5,6 mii lei.

**Volumul total al investiţiilor** în zonele libere, pe parcursul întregii activităţi, la 1 ianuarie 2017 a constituit 285,3 mil. dolari SUA, sporind în anul 2016 cu 24,0% sau cu 55,2 mil. dolari SUA.

**Figura 1. Ponderea volumului investiţiilor atrase (pe zone libere),**

*conform situaţiei din 01.01.2017*

Din volumul total al investiţiilor 95,5 mil. dolari SUA revin ZEL „Bălţi”, 69,2 mil. dolari SUA - ZEL „Ungheni-Business”, 64,6 mil. dolari SUA - ZAL „Expo-Business-Chișinău”, 18,3 mil. dolari SUA - ZAL PP „Taraclia”, 16,9 mil. dolari SUA - ZAL „Tvardiţa”, 16,2 mil. dolari SUA - ZAL PP „Valkaneş” şi 4,7 mil. dolari SUA - ZAL PP „Otaci-Business”. În ultimii 5 ani, în zonele libere au fost atrase investiții în valoare de 141 mil. dolari SUA.

## Tabelul 1. Volumul investiţiilor în zonele economice libere

## (cumulativ de la începutul activităţii)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 2002  | 2005 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| **Volumul total de investiţii,**mil. dolari SUA | **41,4** | **72,1** | **100,8** | **119,9** | **124,7** | **128,7** | **144,5** | **169,4** | **197,9** | **212,0** | **230,2** | **285,3** |
|  în % faţă de anul precedent | *122,5* | *119,4* | *114,2* | *119,0* | *104,0* | *103,3* | *112,3* | *117,2* | *116,9* | *107,1* | *108,6* | *124,0* |
|  sporul anual al investiţiilor, mil. dolari SUA | 7,6 | 11,7 | 12,6 | 19,1 | 4,8 | 4,0 | 15,5 | 24,9 | 28,5 | 14,1 | 18,2 | 55,2 |
| *din volumul total de investiţii – ponderea pe zone libere, %* |  |  |
| *ZEL "Ungheni-Business"* | x | 11,5 | 24,7 | 28,5 | 28,4 | 24,4 | 25,0 | 29,1 | 28,2 | 29,2 | 28,5 | 24,3 |
| *ZAL "Expo-Business-Chişinău"* | 46,0 | 42,2 | 39,4 | 39,5 | 39,1 | 38,1 | 35,0 | 30,6 | 27,2 | 25,6 | 23,7 | 22,6 |
| *ZEL "Bălţi"* | x | x | x | x | x | 5,2 | 10,6 | 13,2 | 19,8 | 21,4 | 25,2 | 33,5 |
| *ZAL "Tvardiţa"* | 3,9 | 13,9 | 10,6 | 9,4 | 9,9 | 9,7 | 8,8 | 8,3 | 7,8 | 7,9 | 7,3 | 5,9 |
| *ZAL PP "Valkaneş"* | 17,9 | 13,3 | 9,7 | 8,4 | 8,4 | 8,5 | 7,9 | 7,9 | 7,6 | 7,2 | 6,9 | 5,7 |
| *ZAL PP "Taraclia"* | 31,3 | 18,6 | 14,9 | 12,6 | 12,1 | 11,7 | 10,4 | 8,9 | 7,6 | 7,1 | 7,0 | 6,4 |
| *ZAL PP "Otaci-Business"* | 0,9 | 0,5 | 0,7 | 1,6 | 2,1 | 2,4 | 2,3 | 2,0 | 1,7 | 1,6 | 1,5 | 1,6 |

Ținem să menționăm că, în zonele libere creşte ponderea activităţii industriale, care a devenit genul prioritar de activitate. În anul 2016 volumul total al **mărfurilor produse şi serviciilor prestate** în zonele libere a constituit circa 6,0 mild. lei, din care ponderea producţiei industriale a constituit 74,5%.

##

## Figura 2. Volumul vânzărilor nete ale producţiei industriale

## în zonele libere, mil. lei

**Volumul vânzărilor nete ale producţiei industriale** (în preţuri curente) în total pe zonele libere în anul 2016 s-a majorat cu 10,4% faţă de anul precedent şi a constituit 4458,8 mil. lei. Cea mai mare parte a producţiei industriale fabricate în zonele libere în valoare de 3631,0 mil. lei sau 81,4% a fost exportată.

În total, 81,1% din volumul mărfurilor şi serviciilor produse în zonele economice libere în anul 2016 au fost exportate, ceea ce a constituit 3969,0 mil. lei sau 9,7% din volumul exportului Republicii Moldova în anul 2016. Stocurile producţiei la depozite în anul 2016 s-au micșorat cu 67,1% în comparaţie cu anul 2015, cifrându-se la 165,4 mil. lei.

## Tabelul 2. Dinamica producţiei industriale în zonele libere

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** |
| **Sporul vânzărilor nete ale producţiei industriale** (în preţuri curente)**:** |
| *în % faţă de anul precedent* | - 9 | de 1,2 ori  | 5,5 | -20,2 | 43,3 | 42,4 | 17,8 | 20,8 | 27,7 | 10,7 | 10,4 |
| *mil. lei* | - 83,3 | 225,0 | 63,7 | - 249,6 | 425,7 | 597,3 | 357,4 | 493,0 | 791,9 | 389,1 | 418,4 |
| **Din volumul total al vânzărilor nete ale producţiei industriale:** |
| *livrate la export, %* | 71,0 | 70,8 | 70,8 | 68,3 | 76,5 | 82,1 | 83,5 | 85,0 | 81,1 | 83,2 | 81,4 |
| *livrate în Republica Moldova, %* | 19,9 | 19,8 | 21,4 | 20,1 | 14,5 | 11,1 | 7,0 | 4,5 | 3,2 | 2,6 | 2,6 |
| *livrate altor rezidenţi ai zonelor libere, %* | 9,1 | 9,4 | 7,8 | 11,6 | 8,9 | 6,8 | 9,5 | 10,5 | 15,7 | 14,2 | 16,0 |

În pofida faptului că, începând cu anul 2010 în legislaţie au fost anulate restricţiile privind livrarea mărfurilor (serviciilor) din zonele libere pe restul teritoriului vamal al Republicii Moldova, din tabelul 2 se poate observa o tendinţă clară referitoare la diminuarea livrărilor producţiei industriale pe piaţa internă.

##  Tabelul 3. Ponderea zonelor libere în volumul vânzărilor nete totale ale producţiei industriale, pe zone libere (%)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2006** | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** |
| **Ponderea zonei libere în volumul vânzărilor nete totale ale producţiei industriale:** |  |
| *ZEL "Ungheni-Business"* | 52,5 | 51,7 | 45,0 | 42,1 | 38,8 | 46,1 | 46,7 | 45,8 | 43,0 | 43,6 | 49,0 |
| *ZEL "Bălţi"* | x | x | x | x | 5,6 | 10,8 | 12,1 | 17,2 | 30,5 | 37,6 | 32,7 |
| *ZAL "Tvardiţa"* | 5,8 | 11,1 | 12,3 | 15,5 | 17,8 | 12,9 | 22,4 | 18,5 | 11,6 | 4,9 | 4,2 |
| *ZAL PP "Valkaneş"* | 11,9 | 5,3 | 9,1 | 12,1 | 14,8 | 11,1 | 7,3 | 9,3 | 7,7 | 7,3 | 6,8 |
| *ZAL "Expo-Business-Chişinău"* | 26,9 | 27,1 | 30,1 | 29,0 | 22,8 | 18,8 | 11,3 | 9,2 | 7,2 | 6,5 | 6,9 |
| *ZAL PP "Otaci-Business"* | - | 0,4 | 0,5 | 1,2 | 0,2 | 0,3 | 0,1 | 0,0 | 0,0 | 0,0 | 0,2 |
| *ZAL PP "Taraclia"* | 2,9 | 4,4 | 3,0 | 0,1 | 0,0 | 0,0 | 0,0 | 0,0 | 0,0 | 0,0 | 0,2 |

În anul 2016 și-au reluat activitatea ZAL PP „Taraclia” și ZAL PP „Otaci-Business”, unde au derulat câteva proiecte investiționale urmând să atingă capacitatea maximă în anul 2017.

Rezidenţii zonelor libere au produs (în anul 2016) 22,3 mil. buc. huse pentru scaune automobil, cablu electric izolat în sumă de 1081,6 mil.lei, articole din cablaj electric pentru autoturisme în sumă de 519,4 mil. lei, 2,1 mil. m2 de covoare, 212 tone fire de lână și 1,9 mii tone fir sintetic, mobilă în sumă de 25,0 mil. lei, 34,1 mil. m2 plasă din fibră de sticlă, 14,8 mil. lei construcții metalice, 7,7 mii tone de păcură, 89 tone de vopsea, precum şi 0,3 mil. dal vin de struguri, 91,0 mii dal de divin, 780,6 mil. unităţi articole flexibile pentru îmbutelierea băuturilor alcoolice, 129 tone de salam etc.

La fel, în anul de raportare a fost remarcat creșterea volumului activității de **comerț extern**, care s-a desfăşurat în trei zone libere din cele şapte (ZEL „Ungheni-Business”, ZAL PP „Valkaneș” și ZAL „Expo-Business-Chișinău”). Astfel, volumul total al comerţului extern pentru anul 2016 a sporit de 4 ori în comparaţie cu anul precedent şi a constituit 331,4 mil. lei.

Un alt gen de activitate permis în zonele economice libere este **sortarea, ambalarea, marcarea şi alte asemenea operaţiuni cu mărfurile tranzitate prin teritoriul vamal al Republicii Moldova**. Acest gen de activitate s-a desfășurat doar în ZAL „Expo-Business-Chișinău” și ZAL PP „Valkaneș”, însă volumul este nesemnificativ, constituind 10,6 mil. lei.

## Tabelul 4. Genurile auxiliare de activitate în zonele libere

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** |
| ***Volumul vânzărilor nete pe genuri auxiliare de activitate, mil. lei*** (în preţuri curente) | **45,6** | **56,2** | **56,6** | **68,0** | **274,4** | **108,1** | **141,6** | **105,5** | **123,7** | **1186,9** |
| *în % faţă de anul precedent* | 141,7 | 123,2 | 100,7 | 121,9 | 397,6 | 40,0 | 131,0 | 74,5 | 17,2 | 9,6 ori |

Printre **alte genuri auxiliare de activitate** permise de către legislaţie se evidenţiază construcţiile, serviciile comunale, activitatea de arendă şi alimentaţia publică. În anul 2016 volumul serviciilor prestate în cadrul acestor genuri de activitate a însumat 1186,9 mil. lei, inclusiv servicii de arenda – 65,7 mil. lei, construcție – 1077,7 mil. lei, activitatea depozitară – 3,9 mil. lei, alimentația publică – 4,7 mil. lei etc. Creșterea bruscă a volumului construcțiilor se explică prin realizarea unor proiecte investiționale d anvergură în cadrul ZEL „Bălți” - 99% din volumul total al serviciilor de construcții pe toate zonele libere.

Dezvoltarea rapidă a genurilor auxiliare de activitate sporeşte atractivitatea zonelor libere, formează un mediu favorabil de afaceri, creează condiţii necesare pentru atragerea investiţiilor majore şi realizarea proiectelor industriale.

**Figura 3. Volumul impozitelor şi taxelor calculate**

Volumul total al **impozitelor şi altor plăţi obligatorii calculate** în anul de referinţă a constituit, conform situaţiei din 1 ianuarie 2017, 216,0 mil. lei, sporind cu 16,4% comparativ cu situația din 1 ianuarie 2016.

**Tabelul 5. Volumul total de impozite şi plăţi**

**obligatorii calculate pe zone libere**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| **Volumul total de impozite şi taxe calculate, mil. lei**  | 123,6 | 123,1 | 145,3 | 111,6 | 130,1 | 176,0 | 153,5 | 165,2 | 180,4 | 185,5 | 216,0 |
| ***în % faţă de anul precedent***  | 101,4 | 99,6 | 118,0 | 77,0 | 116,6 | 135,3 | 87,2 | 107,6 | 109,3 | 102,8 | 116,4 |
| Spor (+)/micşorare(-) anual, mil. lei  | 1,7 | -0,5 | 22,2 | -33,3 | 18,5 | 45,9 | -22,5 | 11,7 | 15,3 | 5,0 | 30,5 |

Din volumul total de impozite şi alte plăţi obligatorii calculate, ponderea cea mai mare revine rezidenţilor ZEL „Bălți” (43,5%), ZEL „Ungheni-Business” (30,0%) și ZAL „Expo-Business-Chișinău” (17,6%).